Ganske store, lange og slanke, langbeinte, svarte sandjegere, gjerne med noe mmetalliks glans. Hodet er stort med store, utstående fasettøyne, antennene forholdsvis korte, litt utvidet mot spissen. Pronotum er timeglass-formet, minst dobbelt så langt som bredt, noe innsnevret ved roten. Dekkvingene er smale, jevnbrede eller litt utvidet bakover (slik skilles den fra lignende slekter som har rundede dekkvinger), tett og kraftig punkterte. Beina er lange, gjerne brunlige, føttene på forbeina utvidete.